Arne Borring
Store norske leksikon,Kunst og estetikk,Bildende kunst,Samtidskunst,Norsk samtidskunst
Arne Borring, norsk maler, utdannet ved Oslo Husflidskole, tegnelinjen under Alf Trana i 1973–75, og Statens Kunstakademi, malerlinjen i 1975–79.
Borring maler figurative bilder, og er særlig opptatt av landskaper, som males utendørs. Lys, rom og atmosfære er en viktig del av bildenes innhold, uten at landskapsmotivene, som ofte er rolige partier fra Oslofjorden, blir svekket. Med plein air-teknikken applisert på dagens landskaper, der moderne lyktestolper, nedlagte fyr, kondensstriper fra fly eller gamle bilvrak kan være detaljer, knytter bildene an til det historiske, naturalistiske maleri, mens de samtidig har et nåtidspreget innhold. Les mer i Store norske leksikon norsk kunsthistorie